09 maig 2021 07:25\nAgències/dB | 17 octubre 2020\nAquest divendres s'han complit tres anys de l'inexplicable empresonament de Jordi Cuixart i Jordi Sánchez.\nEl president d'Òmnium i de la Federació Llull i de l'exlíder de l'ANC i ara secretari general de JxCat varen ser condemnats a 9 anys de presó i 9 anys d'inhabilitació absoluta pel delicte de 'sedició'. El Tribunal Suprem espanyol els acusa de dificultar l'actuació judicial del 20 de setembre del 2017 al Departament d'Economia en el marc de l'1-O.\nAquest divendres Òmnium i l'ANC han organitzat actes per denunciar la «repressió» dels seus líders.\nÒmnium ha organitzat una 'instal·lació simbòlica' per denunciar que hi ha 2.850 persones represaliades a Catalunya quan es compleixen 3 anys de l'empresonament de Cuixart i Sànchez. Diverses fotografies per representar «la diversitat de la repressió» tapades amb bolígrafs que simbolitzen les cel·les i els barrots de l'Estat espanyol. La idea és utilitzar els bolígrafs per signar la petició d'amnistia.\nPeticions internacionals de llibertat\nDurant aquests tres anys han estat moltes les peticions de llibertat fetes des de diversos organismes internacionals.\nAquest divendres mateix, la relatora especial dels defensors dels drets humans de l'Organització de les Nacions Unides (ONU), Mary Lawlor, i la ponent general sobre la situació dels defensors dels drets humans de l'Assemblea Parlamentària del Consell d'Europa, Alexandra Louis, han demanat l'alliberament del president de Jordi Cuixart, quan es compleixen tres anys del seu empresonament.\nLawlor ha recordat que, el 2019, el Grup de Treball sobre Detencions Arbitràries de l'ONU va considerar que la presó de Cuixart violava la Declaració Universal dels Drets Humans i el Pacte Internacional de Drets Civils i Polítics, i la va titllar «d'arbitrària». Per això considera que Cuixart «hauria de ser alliberat».\nPer Mallorquí, 'ergo' nacional de la Catalunya sencera, fa 7 mesos\nEn realitat no som nacionals seus; som d'una altra nació a la qual ells sí que volen rompre en set o més bocins.\nItant: En el mon occidental no hi ha cap pais que tingui una part de nacionals tan maltractats.\nMés els valdria als jutges posats pel PP, que se preocupàssin de tancar a la presó a tots els lladres i corruptes que han absolt i que deixássin de convalidar xanxulls acadèmics per màsters universitaris, enlloc de fer empresonar a unes bones persones per decisions polítiques.


Nina Berberova: l’escriptora que no va trobar el seu editor fins poc abans de morir – Raquel Picolo\nNina Berberova: l’escriptora que no va trobar el seu editor fins poc abans de morir\n“Jo creia que arribaria a ser algú, però no he arribat a ser ningú: només he arribat a ser”.\nVaig sentir parlar de Nina Berberova per primera vegada l’any 1993, quan va morir. Feia un taller d’escriptura a la casa Elizalde amb la Zulema Moret i vam llegir i comentar alguns textos seus. Em va semblar que Berberova era una escriptora de raça i una dona valenta. Una figura que no encaixava ni en la Rússia de la revolució bolxevic, que ella havia recolzat, ni amb la intel·lectualitat europea d’esquerres, simpatitzant de la Unió Soviètica. Nina Berberova va néixer a Sant Petersburg l’any 1901 en una família burgesa i acomodada. El seu pare, d’origen armeni, era un funcionar del tsar. La seva mare era una russa ortodoxa. Després de la revolució, amb la qual havia cregut perquè trobava que les pràctiques tsaristes eren profundament injustes, va veure que les purgues contra els intel·lectuals eren imparables i va decidir marxar a França amb el seu company, el poeta Vladislav Jodasiévich. Era l’any 1922 i van passar per Berlín, Praga i Sorrento (on vivia Gorki) fins a arribar a París, l’any 1925. Nina Berberova es va posar a treballar a “Últimes notícies”, el diari de l’emigració russa. Fam, fred i nostàlgia. Jodasiévich, del que Nabokov va dir que era el millor crític literari i poeta rus del segle XX, li va proposar un pacte de suïcidi, però ella s’hi va oposar. He llegit que Jodasiévich (1886-1939), va morir de mort natural, insistia amb la seva obsessió pel suïcidi i que la Berberova li va preparar menjar per tres dies i el va abandonar.\nA París Nina Berberova va publicar els seus primers relats, inspirats en la seva experiència personal i que descriuen la vida dels emigrats russos a França. Escenes de l’emigració, on la tragèdia es desenvolupa sense dramatisme, que més tard es publicarien en el recull Destinació mitigada (1949). En aquesta època i sobre la mateixa temàtica també va escriure Les cròniques de Billancourt (1930-1940). Paral·lelament als relats escrivia novel·les: Els Últims i Els Primers (1930), La Sobirana (1932), Sense ocàs (1938) i El Cap de les Tempestes (1950- 1951). Però no passava de ser una autora llegida pels seus compatriotes exiliats.\n“Em pregunto com vam poder sobreviure aquells anys. No desitjàvem llegir nous llibres i rellegir-ne de vell. Escriure ens produïa una estranya barreja de por i repugnància. Només desitjàvem una cosa: amargar-nos i callar”, va escriure fent referència a la Segona Guerra Mundial, que la va passar amb el seu segon marit a Longchêne, un poble que es va convertir en un refugi de desterrats.\nL’endemà mateix de la fi de la II Guerra Mundial va reprendre la seva activitat de periodista a les pàgines literàries d’un nou diari rus. També va escriure diverses biografies (Txaikovski, 1936; Borodin, 1938, Aleksandr Blok i el seu temps, 1947). Però l’any 1950, vídua per segona vegada, va decidir emigrar als Estats Units amb setanta dòlars a la butxaca i una maleta de cartró. El compromís marxista de bona part de la classe intel·lectual francesa i la dispersió del medi literari rus la van empènyer a marxar. L’any 1954 va obtenir la nacionalitat estatunidenca i va treballar a Yale i Princeton com a lectora de rus. I va continuar escrivint, sempre en rus: L’home pensant (1958), El mal negre (1959), la seva autobiografia titulada El Subratllat és meu (1972).\nNomés pocs anys abans de la seva mort (1993) va tenir la satisfacció de veure la seva obra traduïda i reconeguda en la major part dels països occidentals i al seu país d’origen. Fins aquell moment Nina Berberova escrivia però la seva obra romania inèdita o enterrada en l’oblit. Fins als anys vuitanta, quan ja havia assumit que la fama li passaria de llarg. Fins que Hubert Nyssen, de l’editorial francesa Actes Sud, el seu futur editor, la va descobrir i va recuperar la seva obra. Amb la publicació de L’acompanyant, el 1989, se li obren les portes del gran públic i s’inicia la seva etapa de glòria com a escriptora. Un èxit que li va permetre comprar-se un pis a Filadèlfia i tornar al seu Sant Petersburg natal, elogiada per la premsa estatunidenca, francesa, italiana i alemanya.\nVa morir, després de tota una vida a l’exili, amb el reconeixement i l’aplaudiment internacionals.\nDones escriptores, Literatura exili, literatura russa, Nina Berberova


Relaxació i Gestalt | Jordi Pla\nHome » Relaxació i Gestalt\nRelaxació i Gestalt\nLa relaxació és molt més que tenir els muscles distessos: la salut mental i la física formen una unitat, i el seu equilibri depèn de\nla manera com ens comuniquem, ens relacionem i ens sentim dins la pròpia pell. La relaxació és doncs, un estat de consciència on la persona s’obre lliurement i voluntàriament a percebre estats més alts de calma, pau i serenitat, que incumbeixen tant les emocions i la ment com el cos.Dins la pràctia clínica actual, la relaxació es fa servir de manera molt ampla, bé com a tractament en si mateix, bé com a coadjuvant d’altres tècniques. La relaxació s’ha convertit en un component bàsic del tractament de l’ansietat, i a la literatura científica hi ha abundant evidència de la seva eficàcia en el tractament de l’insomni, la hipertensió, les cefalees, l’asma, les fòbies, la síndrome de colon irritable, el dolor crònic, les disfuncions sexuals i molts altres problemes relacionats amb la tensió.\nDe vegades, amb la relaxació es pot assolir un cert estat de goig, i la sensació de què un pot relacionar-se amb el propi ésser i amb l’entorn amb harmonia i plenitud, on és possible trobar la calma sense necessitat de prendre pastilles ni cap altra mena de suport extern.\nLa pràctica de la relaxació ens pot aportar, entre altres beneficis:\n· Repòs i descans més profund\n· Resistència a les malalties\n· Equilibri de la tensió arterial\n· Més oxigenació, energia i vitalitat\n· Millor recuperació després de les situacions angoixants, estressants i/o els esforços\n· Optimisme, tolerància, paciència, resiliència, espontaneïtat, confiança…\n· Major capacitat d’aprenentatge i record.\n· Foment de l’autonomia, l’autonomia, l’autoestima i els hàbits de vida saludables\nLa vida és relació\nLa vida és relació, i relacionar-se és adonar-se. Contínuament ens estem relacionant, no tan sols amb els altres o amb l’espai físic que ens envolta, sinó també amb nosaltres mateixos (cos, emocions i sentiments, pensaments, fantasies…), amb imatges mentals, amb idees, entitats…\nAixò no obstant, no totes aquestes relacions representen el mateix per a nosaltres: unes les vivim com a nodridores i ens aporten coses positives pel nostre benestar, mentre que d’altres poden comportar algun perill que el posi en risc. De les primeres ens adonem amb desig i avidesa, és a dir, amb pensaments, sentiments i comportaments orientats a assolir o retenir allò tan positiu. De les segones ho fem amb por i aversió, amb pensaments, sentiments i comportaments orientats a evitar o eliminar aquella amenaça o aquell mal.\nAquest és un mode de funcionament necessari per evitar perills, satisfer les nostres necessitats i, així, assolir l’autosuport. Tanmateix, aquesta forma de relacionar-nos suposa sempre una tensió, un control que interfereix en el fet d’adonar-se i, per tant, en la manera de relacionar-nos amb el nostre cos, amb l’entorn, amb els sentiments… amb tot.\nPer sort, l’adonar-se no sempre està dominat per la por i el desig. De vegades la tensió no és necessària, no hi ha res a controlar: simplement ens entreguem a la relació i l’adonar-se és complet. Això fa possible l’amor, l’altruïsme, el desaferrament, la confiança, …i també la relaxació. I si la por i el desig són necessaris per a la supervivència, la creativitat, l’amor, la relaxació, l’espontaneïtat o el joc, ho són per a realitzar-nos.\nVolem establir una relació més íntima i propera amb la vida. Volem crear les condicions que ens permetin establir una relació directa, honesta i serena amb cada persona, amb cada objecte, amb cada part del nostre cos, dolor, pena o alegria. No sempre és fàcil, però mirem de fer-ho senzill.\nLa nostra principal eina és l’atenció. Amb ella dirigim l’energia allà on més ens convé, a l’aquí i ara més immediat o, sobre les rodes de la imaginació, a l’indret més allunyat de l’univers. A la ment li reservem la feina de re-conèixer allò que els sentits i les emocions coneixen: me n’adono d’alguna cosa quan la veig, la sento, la noto…, però la reconec quan m’adono que l’estic veient, sentint notant.\nQuan no reconec l’adonar-me estic excloent una part de mi, aquella que anomeno “jo”. El “jo” queda exclòs de la relació, no és present en el contacte, i és fàcil que em senti desconnectat, sol, alienat… Potser per això és en el cos on trobem les nostres arrels, en allò que més intuïtivament puc identificar com “mi mateix”. En el cos es troben matèria i esperit, en el cos desperta la vida i a través del cos contactem amb el món.\nLa tensió és una manera d’adonar-nos: més que eradicar-la, el que volem és reconèixer-la i donar-li acollida. La relaxació no és res que es pugui forçar, i esforçar-nos a relaxar-nos no acostuma a donar bon resultat. Si, per exemple, fem un estirament, és per despertar la sensació i així poder aprofundir en l’adonar-nos, no per forçar el múscul a relaxar-se. No en va, aquest no és un treball corporal, sinó de consciència.\nPer a què relaxació?\nAquesta manera de practicar la relaxació pot ser molt recomanable per a persones que tenen necessitat d’eines per a gestionar el malestar i el dolor, l’ansietat, l’estrès i les seves emocions. També pot ser un recurs important per a persones que estan travessant un moment emocionalment difícil a les seves vides (pèrdua, separació…), una malaltia o qualsevol altra mena de crisi vital, existencial o espiritual.\nTanmateix, no és necessari estar fotut per treure’n benefici de practicar la relaxació: per una banda, relaxar-se és un plaer, i quelcom molt desitjable. Practicar la relaxació pot ser un camí de coneixement i autoconeixement, que ens pot ajudar a omplir la nostra vida de sentit.\nLes sessions poden ser individuals o grupals, i tenen una durada d’entre una hora i una hora i mitja. És recomanable portar roba còmoda, que ens permeti moure’ns amb llibertat.\nCada sessió és una proposta de relació amb allò que trobem en l’aquí i ara: l’espai, el cos, els sentiments i emocions, el pensament, la imaginació i qualsevol altra cosa que es presenti. No busquem la letargia sinó, ben al contrari, sentir-nos ben vius. No obstant això, si la somnolència o la modorra es presenten també els hi fem lloc.\nÒbviament, tenim una expectativa, relaxar-nos, sentir-nos en pau amb nosaltres mateixos i amb allò que vivim. Tanmateix, mirem que aquesta expectativa no monopolitzi la nostra consciència.\nMolt sovint comencem les sessions connectant amb el cos, amb la capacitat de sentir i fer, de moure’ns i relacionar-nos. Rarament apliquem tècniques o fem “exercicis”, sinó que molt probablement buscarem un ritme que surt de dins, el batec de la vida, voldrem manifesti lliurement en tot el nostre ésser. Per això, no es tracta d’un treball corporal dificultós, sinó que per la seva natura s’adapta a les condicions de cadascú. No volem canviar el nostre cos, ni millorar-lo, ni volem curar-lo o corregir-lo en absolut: tan sols volem establir una relació més propera i profunda amb ell. I el mateix podem del cor i de la ment: els sentiments són sempre benvinguts, i un cor ferit no necessita ser esmenat, sinó escoltat i acollit.\nA més de les experiències amb el cos, a les sessions podem trobar propostes per experimentar amb la veu, els sentits, l’atenció, l’espai i les coses que trobem en ell, amb les altres persones si és el cas. Visualitzacions, viatges imaginaris, l’art, la creativitat i qualsevol cosa que ens pugui servir per a descobrir noves maneres d’adonar-nos i expressar la nostra consciència.\nSI ESTÀS INTERESSAT EN ASSISTIR A UNA SESSIÓ DE PROVA, TRUCA AL 669 301 278 O OMPLE AQUEST FORMULARI I ENS POSAREM EN CONTACTE AMB TU.\n[contact-form to=’info@jordipla@psicologia%26#x002c;cat’ subject=’Relaxació Gestalt’][contact-field label=’Nom’ type=’name’ required=’1’/][contact-field label=’Correu electrònic’ type=’email’ required=’1’/][contact-field label=’Telèfon’ type=’text’/][contact-field label=’Missatge’ type=’textarea’ required=’1’/][/contact-form]


El pregó de Santa Eulàlia és dels nens i les nenes | Ada Colau\nEl pregó de Santa Eulàlia és dels nens i les nenes\nSanta EulAi??lia. Més de nou-cents infants de diferents escoles de la ciutat han rebut l’encàrrec de l’alcaldessa per escriure el pregó de les Festes de Santa Eulàlia.\nUn any més, els infants de la ciutat seran els encarregats de preparar el pregó de la Festa Major de Santa Eulàlia. És un encàrrec personal de l'alcaldessa de Barcelona, Ada Colau, que avui s'ha dirigit a gairebé un miler d'alumnes que donaran forma al pregó conjuntament.\nAquest any, el dret al joc i l’esbarjo esdevindrà la idea central del text, perquè els infants reflexionin sobre com juguen, a què juguen i amb qui comparteixen el joc. Amb aquesta premissa, els grups escolars que hi participen iniciaran un treball conjunt entorn del coneixement dels drets i deures dels infants i, un cop el posin en comú, culminarà en un pregó molt especial que donarà el tret d’inici de les Festes de Santa Eulàlia.\nL’alcaldessa de la ciutat, Ada Colau, ha destacat la importància del treball en equip i de la tasca que se’ls encomana a aquests infants i els ha dit: “No és tan sols un pregó, ens prendrem molt seriosament allò que ens expliqueu per intentar fer de Barcelona una ciutat més bonica, amable i justa.”\nEl pregó és una activitat fomentada pel Departament de Promoció de la Infància de l’Ajuntament de Barcelona, que dona veu als infants de primària perquè opinin i facin propostes per millorar la ciutat. En l’activitat participen nens i nenes de tercer, quart i cinquè de primària, que d’aquesta manera s’endinsen en el funcionament de les institucions públiques.


La ciutat del futur | En Comú Cornellà\nCOM SERÀ LA CORNELLÀ DEL FUTUR?\nCompartim un espai d’esperança de canvi i d’orgull de viure en aquesta ciutat.\nEns estimem Cornellà i tenim les propostes i l’energia que cal per millorar-la.\nAixí volem que sigui la Cornellà del futur.\nApostem per una ciutat més sostenible, que redueixi les actuals emissions i les diferents contaminacions. Una ciutat que transita cap a una economia circular i el residu zero, avançant en el reciclatge i la reutilització a tots els barris i sectors.\nUna ciutat que promou els béns comuns en benefici de tothom i que aposta per una energia neta, renovable i accessible.\nUna Cornellà que preservi els espais naturals del riu i la seva biodiversitat, que tracti els animals de forma ètica i responsable.\nDE DRETS I OPORTUNITATS\nUna ciutat que garanteixi els drets bàsics de tothom però que també ofereixi oportunitats per créixer. Per això apostem per la tarifació social dels preus públics com a eina d’equitat, i per protegir el dret a l’habitatge, el dret a la salut i el dret d’accés a la cultura com a eines imprescindibles per garantir una vida digna.\nUna ciutat que cuida de la seva gent, des dels infants i els joves fins la gent gran. Que promou la redistribució equitativa de la cura.\nLa justícia de gènere i LGTBI+ ha de ser una prioritat transversal del conjunt de les polítiques públiques de la Cornellà del futur.\nUna ciutat amb perspectiva de la diversitat sexual i de gènere i l’eliminació de les desigualtats i violències que es deriven de l’orientació sexual, la identitat de gènere i les diferències en el desenvolupament sexual.\nOBERTA I DEMOCRÀTICA\nUn ajuntament transparent, que rendeix comptes i que fomenta la participació ciutadana.\nQue promou l’associacionisme i la iniciativa social com a peça indispensable en el reforç de la cohesió social.\nUna ciutat solidària compromesa amb la cultura i la memòria democràtica, els drets humans, la cooperació i la cultura de la pau.\nUna ciutat que aposta per una nova economia verda i socialment responsable, generadora d’ocupació de qualitat i que protegeix el talent i el futur dels seus veïns i veïnes.\nUn planejament urbanístic amb funció social i comunitària, que promou espais urbans accessibles per a tothom, i que alhora conjuga una innovació urbana amb la protecció dels teixits històrics, el patrimoni arqueològic, arquitectònic, el paisatge, les trames urbanes i els referents que mantenen vincles emocionals amb el territori.\nUna ciutat compromesa amb l’educació al llarg de la vida com a principal eina d’empoderament i desenvolupament ciutadà.\nUna ciutat que lluita contra la segregació escolar, apostant per l’educació inclusiva, el lleure educatiu, l’esport i la cultura com branques d’un mateix projecte de ciutat cohesionada socialment.


Any Font i Quer - Institut Botànic de Barcelona\nL’Institut Botànic de Barcelona (IBB) ha participat en els actes d’homenatge al seu fundador, l’eminent botànic català Pius Font i Quer. Enguany s’ha commemorat el cinquantenari de la seva mort i durant tot l’any 2014 han tingut lloc diversos actes en la seva memòria com ara exposicions, seminaris o sessions científiques, entre d’altres.\nEl 17 de juny, dins el cicle de seminaris que organitza mensualment l’IBB, es donà un d’extraordinari dedicat a Font i Quer. El va impartir el Dr. Josep Maria Montserrat, director del Jardí Botànic de Barcelona (JBB), amb el títol “Pius Font i Quer i l’Institut Botànic de Barcelona”. El Dr. Montserrat va comentar que des de 1917 Font i Quer va realitzar intenses campanyes de recol·lecció per la península Ibèrica i el nord de Marroc, gràcies a les quals descriví més de 200 tàxons. Font i Quer va iniciar la plantació del Jardí Botànic de Barcelona (JBB) i la publicació de la primera revista espanyola de botànica. A més, Montserrat va subratllar que Font i Quer va reunir a l’IBB totes les col·leccions botàniques que hi havia disperses a Catalunya en aquell moment. Per a visualitzar el seminari complet podeu entrar en el següent enllaç.\nDel 15 d’octubre al 5 de novembre va tenir lloc l’exposició “Pius Font i Quer (1888-1964) Un nou paradigma de la botànica catalana” al vestíbul de l’Edifici Històric de la UB. Aquesta exposició va recollir en diversos plafons tots els aspectes de la botànica en els quals va treballar Font i Quer: docència, investigació i expedicions científiques. A l’exposició van exhibir-se manuscrits diversos, la seva tesi doctoral, plecs d’herbari, correspondència amb altres botànics, microscopis de l’època i objectes personals com ara la seva bossa de recol·lecció i la màquina d’escriure que utilitzava. Va ser comissariada per un comitè d’experts de diferents entitats entre els quals estava la Dra. Neus Ibáñez, directora i conservadora de l’herbari BC.\nEl 2 de desembre, l’Institut d’Estudis Catalans (IEC), institució de la qual Font i Quer fou president, va organitzar la sessió científica “Font i Quer, llavor de futur. Els reptes de la botànica catalana per al segle XXI”. Els objectius d’aquesta sessió foren analitzar l’estat de progrés de diversos àmbits de la botànica en l’actualitat, a partir de les iniciatives impulsades per Font i Quer, tot realitzant reflexions i propostes de futur. Entre les diferents ponències exposades, el Dr. Valentí Rull, actual director de l’IBB, va presentar “Allò que Font no va arribar a promoure (l’exemple de la paleopalinologia) i allò que va promoure i no s’ha continuat (la internacionalització)”. La sessió va finalitzar amb un debat obert a tots els participants en el qual es va parlar del paper dels botànics no acadèmics i del futur de la botànica com a ciència bàsica.\nPosted on 1 January 2015 14 May 2020 / 0\tCategories\tActivities Frontpage\nPrevious PostSETMANA DE LA CIÈNCIA 2014\nNext PostATLES DE LA FLORA DELS PIRINEUS


CARABASSA DEL PASTILLO -Llavors- - Dolça Revolució - Dulce Revolución\n> Llavors>Llavors tradicionals>CARABASSA DEL PASTILLO -Llavors-\nCARABASSA DEL PASTILLO -Llavors-\nCarabassa gran, rodona i xata, lleugerament agallonada. És de color verdós i amb ratlles clares. De dolçor i textura suau. Per fer crema, al forn i fer dolços. Rep el nom d’un dolç de carabassa típic d’algunes localitats d’Osca i la franja. Procedència: Almacelles (el Segrià).


La CC4DR posa en marxa el Marc de governança dels drets digitals | Barcelona Ciutat Digital\nHome / Blog / La CC4DR posa en marxa el Marc de governança dels drets digitals\ndilluns, 18 octubre, 2021 - 12:06\nLa CC4DR posa en marxa el Marc de governança dels drets digitals\nLa Coalició de Ciutats pels Drets Digitals (CC4DR) ha celebrat la seva primera reunió política el 14 i 15 d’octubre a Amsterdam. Amsterdam, Barcelona, Bordeus, Londres, Milà, Berlín, Brussel·les, Sofia, Tirana, Utrecht i Ciutats i Governs Locals Units (CGLU) s’han reunit per reforçar ambicions en matèria de drets digitals i establir l’estratègia futura de la Coalició.\nDurant la reunió, els membres de la Coalició han començat a treballar el Digital Rights Governance Framework (Marc de governança dels drets digitals), que proporcionarà eines a les ciutats que vulguin desenvolupar polítiques relacionades amb els drets digitals. La primera versió d’aquest document es publicarà el 10 de desembre, Dia Internacional dels Drets Humans, i es provarà en diverses ciutats a partir del gener del 2022.\nTouria Meliani, tinenta d’Art i Cultura i de la Ciutat Digital d’Amsterdam, ha afirmat a la conferència inaugural que “és necessari organitzar-se a favor de l’interès públic, sobretot en un moment en què les grans empreses tecnològiques tenen tanta força i en què la digitalització està afectant tots els àmbits de les nostres vides”. “Tenint en compte l’agenda internacional i la de la UE, és el moment de fer-nos sentir”.\nLaia Bonet, tinenta d’alcaldia de l’Àrea d’Agenda 2030, Transició Digital, Esports, Coordinació Territorial i Metropolitana de Barcelona, ha descrit la reunió com un “moment clau per mirar enrere i aprendre del que hem viscut durant l’últim any i mig, però també per mirar endavant i construir una agenda renovada i comuna per a la Coalició”. També ha destacat la necessitat “d’elaborar una estratègia sobre com la Coalició pot ser més eficaç a l’hora de configurar les agendes digitals a Europa i a l’estranger per protegir els drets digitals” i de “fer avançar la Coalició reforçant-ne la dimensió humana”.\nEn els últims anys, les ciutats de la Coalició han col·laborat, han compartit coneixement i han arribat a acords per defensar i protegir els drets digitals en l’àmbit local i internacional. La Coalició ha impulsat, per exemple, el Registre d’algoritmes, el projecte “Citizen Voices”, l’“Applied Digital Rights Initiative” o l’Observatori Global d’IA Urbana. Les conclusions i aprenentatges d’aquests projectes quedaran reflectits i es desenvoluparan al Digital Rights Governance Framework.\nPer a més informació sobre els projectes de la CC4DR, llegiu aquesta revista digital de la Coalició. Per contactar amb la Coalició, escriviu a pboet@bcn.cat o milou.jansen@amsterdam.nl.


Presentem el Pla d'Actuació Comarcal del Baix Llobregat 2021-2023 i el Pla de suport per un nou impuls econòmic i social:: Ajuntament d'Abrera\nDIVENDRES, 23/04/2021 | 02:43 h\nPresentem el Pla d'Actuació Comarcal del Baix Llobregat 2021-2023 i el Pla de suport per un nou impuls econòmic i social\nEls alcaldes i les alcaldesses del Baix Llobregat, entre ells el nostre alcalde Jesús Naharro, s’han reunit aquest dimecres 10 de març en la sessió ordinària del Consell d’Alcaldes cebrada de manera telemàtica.\nEl Pla d’Actuació Comarcal (PAC) del Baix Llobregat 2021-2023 és el resultat d’un ampli procés participatiu i reformulat amb les aportacions dels municipis que són els que donem sentit a la feina que es realitza des del Consell Comarcal.\nEl nostre alcalde, Jesús Naharro l'ha definit com un "pla d'actuació valent d'inversió directa en els municipis, amb l'objectiu que una comarca declarada feminista tingui subvencions i crèdits per poder desenvolupar polítiques feministes als mucipis, així com un lot per fer inversió públic amb ajuts directes".\nDes de les diferents alcaldies i el nostre alcalde Jesús Naharro, s'ha valorat molt positivament aquest programa comarcal i felicitem el Consell Comarcal per haver trobat la fórmula per poder ajudar a la ciutadania en aquests moments de crisi, i valorant la solidaritat entre municipis com a factor essencial en una comarca com és el Baix Llobregat.\nEn aquesta línia, l'alcalde abrerenc ha apuntat que des del Consell Comarcal del Baix Llobregat "s'afronten i es fan polítiques de proximitat com els Servei d'Assistència Domiciliària, el transport escolar o altres eines que fem servir els municipis més petits per millorar la vida de les nostres veïnes i els nostres veïns", i ha estat possible arribar al consense "des de la capacitat de treballar de manera conjunta totes les parts implicades".


Amazon obrirà el seu centre logístic al Prat de Barcelona el 2017 | Economia | EL PAÍS Catalunya\nAmazon obrirà el seu centre logístic al Prat de Barcelona el 2017\nL'empresa espera que estigui operatiu aquesta tardor i crearà 1.500 ocupacions directes\nMaqueta virtual del centre logístic d'Amazon a Barcelona. Amazon\nDesprés de mesos d'informacions amb comptagotes, aquest dimarts ha arribat la confirmació oficial. Una parcel·la propera a l'aeroport d'El Prat allotjarà un dels nous centres logístics d'Amazon a Europa, segons ha anunciat l'empresa de comerç electrònic en un comunicat. La infraestructura, que espera obrir les portes la tardor del 2017, disposarà de 60.000 metres quadrats i generarà 1.500 llocs de treball directes en tres anys.\nEl segon centre d'Amazon d'aquest tipus a Espanya completarà la xarxa europea, formada per 29 infraestructures disseminades per set països. La parcel·la on es construirà és propietat de l'Institut Català del Sòl (INCASOL), tal com va avançar EL PAÍS. Es tracta de la finca 1 de l'illa 8 del polígon Mas Blau II d'El Prat de Llobregat i per la qual l'empresa espera pagar uns 30 milions d'euros d'acord amb fonts properes a la negociació. L'anterior conseller català d'Empresa, Felip Puig, va xifrar l'any passat en 100 milions d'euros la inversió total que faria Amazon.\n“Estic convençut que aquesta inversió beneficiarà tant els nostres clients com l'economia local generant nous llocs de treball i oferint a les pimes la possibilitat d'accedir fàcilment a milions de clients de tot Europa a través d'una de les xarxes logístiques més modernes del món”, ha assegurat en una nota de premsa Fred Pattje, director general d'operacions d'Amazon Spain.\nLa proximitat amb l'aeroport d'El Prat, l’emplaçament estratègic al sud d'Europa i la varietat i nivell del capital humà que hi ha a l'àrea metropolitana de la capital catalana han estat els factors que han portat l'empresa a fixar-se en aquesta parcel·la, diu la nota. L'empresa espera iniciar operacions amb uns 500 empleats i entre les feines que es generaran hi ha perfils molt diversos: des d’informàtics i enginyers fins als operaris que s'encarregaran de preparar les comandes.\nEl centre d'El Prat seguirà el camí del de San Fernando de Henares, inaugurat el 2012 i on treballen 500 persones. Amazon, a més, té oficines operatives a Madrid, juntament amb un centre tecnològic de suport a empreses.


Primera clàssica de 8 dels Xicots de Vilafranca\nPrimera torre de 7 de la temporada dels Xicots de Vilafranca. FOTO: Maria Rosa Ferré\n04/11/2019 - 12:36h\nVan completar el 3 i 4d8 i la td7 en una diada marcada per la participació dels Falcons, que van plantar l’escala de 10, la pira 6/5 i la piràmide drets de 5\nEls Xicots de Vilafranca van signar aquest diumenge al migdia durant la diada del Roser la seva millor actuació del 2019 amb la primera clàssica de 9, completant el 3 i 4d8 i la td7, en una jornada marcada per la peculiaritat que hi van actuar els Falcons de Vilafranca, que van alternar les seves figures amb els castells dels Xicots, els Castellers de Barcelona i la Colla Jove de Sitges.\nEls Xicots van començar la diada del Roser amb el 3d8, que es va convertir en el tercer de la temporada i que van descarregar amb força treball ja que a mesura que passaven els segons el castell es tancava més de la part alta.\nEn segona ronda van estrenar la td7, un castell que ha arribat enguany molt més tard del que era habitual i que van descarregar sense problemes i fins i tot va haver premi amb una figuereta a quarts.\nEn tercera ronda arribava el que teòricament havia de ser el castell més senzill, el 4d8, que ja havien descarregat 11 cops enguany, però en van fer dos intents desmuntats quan encara el pom de dalt no s’havia col·locat. Les mides no eren bones i no volien arriscar. Finalment van aconseguir-lo a la tercera, amb un canvi a segons, i no va ser fàcil ja que van patir de valent també a la descarregada. Finalment, però, els Xicots van celebrar contents la seva primera clàssica de 8 i el fet que no havien caigut en tota la temporada.\nLa diada de diumenge va comptar amb la participació dels Falcons de Vilafranca, que era el primer cop que actuaven en una diada castellera i que van alternar les seves figures amb els castells.\nEscala de 10 dels Falcons de Vilafranca\nEls falconers van començar amb l’escala de 10 i en segona ronda van plantar la pira 6/5. També van completar la piràmide drets de 5, dues torretes (una va quedar en intent), dotze pilars de 3 nets i dos ventalls. Per acabar la seva actuació van fer un intent de pilar de 6 aixecat per sota, que es va quedar a poques dècimes de segon de ser carregat.\nPer la seva banda, la Jove de Sitges va completar el 3d7, van fer un intent de 4d7 amb agulla (que després van carregar) i un 4d7; i els Castellers de Barcelona el 4d8, el 7d7 i la td7.


El Sènior Masculí A deixa escapar un punt a Montcada\nLa Salle Montcada 27 - 27 - Joventut Handbol Mataró - Jornada 21 - 1a Estatal\n"Punt positiu contra La Salle Montcada. Partit intens que s'ha hagut de remuntar a la 1a part i que a la 2a, amb més paciència en atac, ens ha permès arribar amb opcions clares de victòria. Al final empat i sumem un punt."\nL'equip mataroní que havia deixat escapar el triomf en els partits jugats el dissabte i el dimecres anteriors a casa seva contra Poblenou i Palautordera, en aquest ocasió va tornar a deixar escapar un punt dels dos que tenia a la mà quan guanyava de dos ja dintre de l'últim minut.\nA la primera part el Montcada va perdonar davant l'encertada porteria visitant i es va arribar al descans amb un ajustat 10-9. A la represa molta igualtat amb empats a quasi tots els registres, però l'equip mataroní va fer tres gols en dos minuts per entrar en l'últim minut amb 25-27 favorable, però un gol de Bonilla, una aturada de Ricard Presas i un gol de Quirós van permetre l'empat dels montcadencs i el repartiment de punts, que deixa els dos equips separats per un punt amb els vallesans per davant.\nMATARÓ: Edu Calderon, Gerard Conill, Bassory Tandian porters; Jaume Pujol (7), Jan Bonamusa (2), Dani Aguilera (2), Oriol Vaqué (4), Berenguer Chiva (1), Nil Moreno, Mario Martínez (3), Pol Barragan, Sergi German (3), Blai Deulofeu (5), Pol Colomer.


Els contes han estat recollits a prop de les múltiples poblacions instal·lades a la vila, i són presentats en llengua d’origen, en francès i en català .\nLa lectura escenografiada dels set contes vos fa viatjar de Xina a Argentina, passant per Turquia, Noruega, Algèria, Bòsnia i Txetxènia.\nA més, aquesta vegada, i per tal de multiplicar els intercanvis i enfortir els lligams de solidaritat al si de la població perpinyanesa, els infants dels centre de lleures han triat de donar llur interpretació dels contes populars recollits.\nElls mateixos han triat la forma d’expressió : còmics, albums, expressió gràfica al voltant de la grafia i de les llengües: nos ofereixen ara el fruit de llur imaginació, una aproximaxió infantil i original de 14 textos seleccionats entre els dos volums publicats.\nDirecció de la Cultura 04.68.62.38.60\nCillie Motzfeldt Tirach 04.68.53.04.75\n06 73 16 43 74\nDe Cillie Motzfeldt Tirach\nConferència a la Casa de la Generalitat dilluns 7 de novembre 2005\nCatalans del Nord, del museu al carrer


Vull ser com - Construir Mirades\nPúblic destinatari: Cicle superior\nIdentificar els arquetips sexistes associats a la masculinitat i la feminitat.\nRespondre creativament a partir de l’elaboració d’autoretrats que superin els estereotips de gènere.\nIdentificació de maneres de viure i formes d’organització social en les imatges i els objectes; percepció i comprensió d’algunes idees, valors o creences que desvetllen els objectes i les imatges; apreciació de la relació de l’entorn cultural i els aspectes personals dels artistes i de les artistes en la creació d’objectes i imatges.\nApreciació, valoració i anàlisi de la funció de les imatges i dels objectes en la promoció de noves expectatives i propòsits pel que fa als valors i concepcions ideològiques. Comunicació de les experiències, pensaments i inquietuds personals que promou l’experiència amb els objectes i les imatges.\nReconeixement de la diversitat social, cultural, de gènere i d’opcions religioses i laiques que es manifesten a l’entorn i manifestació d’actituds de sensibilitat, respecte i empatia envers costums, valors morals, sentiments i formes de vida diferents dels propis. Reconeixement dels valors comuns en les diferents manifestacions de la diversitat i dels valors de les dones que han estat tradicionalment marginats per la societat.


La Fiscalia de Medi Ambient obre diligències contra Endesa per presumpte delicte ecològic al Flamisell\nviurealspirineus 12:20 14/01/19\nLa CUP va denunciar que durant hores les elèctriques havien assecat pràcticament el riu en plena fresada de la truita\nper obre ambient endesa fiscalia medi\nImatge del riu Flamisell pràcticament sec/CUP Vall Fosca\nLa Fiscalia de Medi Ambient de Madrid ha obert diligències contra la companyia Endesa per presumpte delicte ecològic al riu Flamisell, al Pallars Jussà, segons ha pogut saber l'ACN. Aquesta investigació per part de la Fiscalia arriba dies després que la CUP de la Vall Fosca denunciés (8 de gener), que durant unes hores les elèctriques havien assecat pràcticament el riu en plena fresada de la truita. La formació ho va fer a través de les xarxes socials i posteriorment als Agents Rurals. La Fiscalia ha fet saber directament a la CUP que obre les diligències per presumpte delicte ecològic per incompliment de condicions de les concessions. La central de Capdella té un cabal ecològic fixat per concessió (de l'any 1911) de 1.000 litres per segon que aquesta central no deixa anar al riu com especifica la concessió, afirma la CUP.\nLa CUP de la Vall Fosca celebra que la fiscalia hagi obert d'ofici diligències per esclarir la situació per tal que ''es determinin les responsabilitats penals que se'n puguin derivar i es rescabalin els danys fets durant tots aquests anys amb una sanció exemplar''. La formació espera que ''es restitueixi d'una vegada per totes'' un cabal mínim de 1.000 litres per segon al riu Flamisell.\nLa CUP ha explicat que quan hi ha alguna avaria o parada no programada en alguna de les centrals del riu Flamisell ''el cabal queda interromput i pràcticament s'asseca el riu'', amb els grans danys que això provoca a la fauna i a la salut del riu. Segons la formació anticapitalista ''l'origen del problema però se situa a la central de Capdella que no deixa anar al riu el cabal acordat com especifica la concessió''.\nNo obstant això, la Confederació Hidrogràfica de l'Ebre (CHE) no recull aquesta condició en el registre d'aigües. La CUP de la Vall Fosca afirma que tampoc l'Agència Catalana de l'Aigua (ACA) ni el cos d'Agents Rurals exigeixen aquest cabal ecològic a la companyia, que si bé no figura en el registre d'aigües està establert a la concessió, publicada el 8 de juliol de 1911 al Butlletí Oficial de la Província de Lleida.\nLa CUP fa responsable a la companyia Endesa que ''el Flamisell sigui un riu mort'' entre la central de Capdella i Molinos i que ''pateixi greus davallades del cabal'' entre Molinos i Senterada ''comprometent la viabilitat de les poblacions de truita del país que hi queden''.\nLa CUP denuncia ''la passivitat de les administracions competents'' i la seva ''inoperància'' per fer complir el cabal ecològic del riu Flamisell. Denuncien també ''la caducitat de les concessions i la necessitat de reversió de les mateixes'' i de les instal·lacions que les constitueixen al municipi.\nEl Pallars Jussà aposta per l'oli de qualitat


Hort del Barret - Gastroteca.cat\nInici>On comprar >Hort del Barret\nAdreça: C/ Josep Maria de Segarra, 70 4t 2a\nTelèfon: 667 091 817\nCorreu electrònic: barret@barret.cat\nHort del Barret és una petita empresa familiar dedicada a la comercialització de cervesa artesana fabricada, sota recepta pròpia, en les instal·lacions d'una microcerveseria situada als voltants de la nostra seu social.\nL'empresa va néixer quan constatem la creixent demanda d'un producte que, com la majoria dels fabricants actuals, fèiem a casa per a delit de les nostres amistats i família. En aquella època hi havia diverses marques comercials a la venda, però els consumidors les havien de buscar en fires i comerços especialitzats. El nostre projecte consistia a oferir una cervesa produïda artesanalment en un gran nombre d'establiments, cobrint així la necessitat de millorar l'oferta de cerveses en els comerços especialitzats, bars i restaurants de la província. D'aquesta manera donàvem accés a un producte natural i de qualitat.\nEl nostre procés artesanal de fabricació, la selecció de matèries primeres de qualitat, el més estricte respecte als temps dels processos de fabricació i la constant recerca de noves fórmules que ofereixen als nostres clients un producte innovador, diferenciat i amb valor afegit, ens consoliden cada vegada més com a productors de qualitat en el panorama cerveser actual.\nFacebook Hort del Barret\nTwitter Hort del Barret\nGoogle+ Hort del Barret


Cap de setmana de Passatge Insòlit: Ajuntament de Santa Coloma de Gramenet\nWeb del Passatge Insòlit\nCap de setmana de Passatge Insòlit\n23/10/2018 Cultura Museu\nEl festival de les arts del carrer i dels firaires arriba els proper 27 i 28 d'octubre a la Torre Balldovina.\nL'alcaldessa, Núria Parlon; la Tinenta d'Alcaldessa de Cultura, Petry Jiménez; i el codirector del festival, Andreu Banús, han presentat aquest dimarts 16 la propera edició del festival Passatge Insòlit, que es viurà al Museu Torre Balldovina el cap de setmana del 27 i 28 d'octubre.\nDedicat a les arts del firaire, el Passatge amplia enguany l'oferta familiar als jardins de la Torre Balldovina amb espectacles nocturns per a persones adultes. L'horari del festival de les arts del firaire al Museu Torre Balldovina, amb entrades de 1 a 6 euros i packs de tíquets a l'abast del públic serà el dia 27 d'octubre a partir de les 18h, i el dia 28 de 11 a 14h i a partir de les 18h, amb 47 espectacles disponibles. En aquest web trobareu més informació i la programació del festival.\nEl Passatge Insòlit s’ha convertit en un referent únic i singular en l’àmbit de les arts i els espectacles dedicats al món del firaire, una tradició d’oci familiar i transgressor, inspirant a més altres esdeveniments que aposten pel gènere, com les festes de la Mercè de Barcelona, FiraTàrrega o festivals de circ i varietats de tot el país. Aquest 2018, la proposta torna als Jardins de la Torre Balldovina de Santa Coloma de Gramenet per oferir-nos una programació arriscada per a grans i petits, amb la novetat de programar espectacles només per a adults en la franja nocturna de dissabte. En total trobarem quasi una quinzena d’espectacles i atraccions per a adults en un passeig per a diferents espais que suposa una experiència original i diferent.\nPetites carpes i atraccions ‘insòlites’ a l'aire lliure, una setmana abans de la Castanyada, els dies 27 i el 28 d’octubre, en una fira única en el seu gènere. Amb diverses carpes i guinguetes inspirades en les antigues barraques de fira, es convida els espectadors i les espectadores a viatjar a un món màgic ple d’atraccions fantàstiques i d’il•lusionisme.\nEl Passatge Insòlit té el suport de l’Ajuntament de Santa Coloma de Gramenet, la Diputació de Barcelona i la Generalitat de Catalunya.


Bit·Band. Música amb Arduino - Tecno·Bloc\nBrowse: Home / Bit·Band. Música amb Arduino\n18/02/2018 · by Carol · in Arduino, Bitbloq, Projectes\nLa creació de so amb Arduino ens permet entendre els fonaments físics del so i artístics de la música … amb 1 altaveu de 8 Ω, 7 sensors tàctils i 1 joystick, connectats a una placa Arduino UNO.\nAl projecte, que hem treballat a 1r de Batxillerat, l’hem anomenat BitBand, i està format per un BitPad (keypad), un TeclaBit (teclat), una FlauBit (flauta), un BitDió (acordió) i una BitTarra (guitarra). La disposició dels components en cada cas depèn de la forma i l’ergonomia de l’instrument dissenyat, que hem fet amb materials quotidians i reciclats:\nEl projecte consisteix a generar el so corresponent a les 7 notes musicals i als 5 semitons en funció de la detecció de 7 sensors tàctils i de la posició d’un dels potenciòmetres d’un joystick.\nAbans però, hem hagut d’informar-nos sobre el so i la música, i fer pràctiques inicials de computació física amb els components a utilitzar.\nAquest és l’esquema de connexions, en què s’ha afegit un potenciòmetre per regular el volum de l’altaveu més potent utilitzat finalment, i un interruptor ON/OFF:\nEl programa utilitza:\n• 12 variables de valor constant: 7 per les freqüències de les notes musicals i 5 per les dels semitons en l’octava 4.\n• Una variable, que hem anomenat octava, el valor de la qual depén de la posició d’un dels potenciòmetres del joystick. El seu valor pot ser 0.5, 1 o 2 i es defineix mitjançant una funció: assigna_octava.\n• Dues funcions: assigna_nota i assigna_semito, que utilitzen la funció tone per definir la freqüència de vibració de l’altaveu en funció del sensor (digital) que estigui activat.\nAquesta freqüència és la corresponent a la nota (to) o semitò associat al sensor, multiplicat pel valor de la variable octava. D’aquesta manera podem treballar amb l’octava 4 (valors de referència), la 3 (valors d’octava 4 / 2), i la 5 (valors d’octava 4 * 2).\nL’execució d’una o altra d’aquestes funcions depèn de la posició de l’altre potenciòmetre del joystick, com es veu a l’esquema del programa en Bitbloq:\nEl programa s’ha desenvolupat en Bitbloq, i està compartit a l’espai Explora.\nEl codi Arduino corresponent està compartit a Github.\nEl material d’aprenentatge utilitzat està allotjat al nostre lloc web void learn (arduino);\nL’àlbum de fotos està allotjat a flickr. Es pot accedir clicant sobre la foto de l’equip:\nAquest projecte l’hem presentat a la Fira de Projectes del programa Impulsem la Robòtica. Tecnologies Creatives a l’Aula. La crònica de l’activitat està penjada al web de l’Institut Bellvitge.\nTags: Arduino, IRTCA, Música, Projectes\n← Encenent LEDS amb Scratch+Raspberry Pi\nEnergia, Treball i Potència →


Ens ajudes a imprimir el nostre programa electoral fet entre tots i totes?\nDesprés de mesos visitant veïns i veïnes de Tiana, este preparant el pla de govern i les prioritats del programa electoral. Però l'hem de fer arribar a totes les cases. Amb només un donatiu ho pots fer possible.\nJunts per Tiana és una agrupació d'electors, una llista cívica de veïns i veïnes, que ens vam mobilitzar el 2015 per donar un gir a l’Ajuntament. Aquest 2019 ens presentem amb la il·lusió del primer dia i amb el bagatge de quatre anys treballant des de l’oposició. Representem una nova generació que vol fer les coses diferents. Sense partidismes absurds. Ens coneixem el poble, ens l’estimem. Volem dedicar els millors anys de la nostra vida al nostre poble. Estem a punt.\nEns trobem en un moment decisiu en la història de Tiana. O ara o mai.\nVolem un poble avançat, que miri al futur, amb respecte pel que som i d’on venim. Fer de Tiana un poble educador al llarg de la vida. Un poble viu, amb més serveis públics de qualitat. Amb habitatge assequible i més segur. Un poble verd i bonic, reconnectat amb l’entorn natural. Més que un poble gran, volem ser un gran poble.\nHa arribat el moment que ens sentim tots representats. Les millors esperances de Tiana estan posades en la seva gent. Ja és hora que el poble guanyi les eleccions.\nVam crear un procés participatiu que ha servit per fer una radiografia de la situació actual en diferents àmbits i per recollir un sac ple de propostes. Tot plegat és la base del nostre programa electoral. Des del mes d’octubre estem fent reunions amb veïns i veïnes, trepitjant la seva zona, recollint idees i mirant de trobar solucions als problemes que afecten a cada una de les persones que viu a Tiana.\nA les reunions hem parlat d'educació, promoció econòmica, comerç, mobilitat, via pública, transparència, participació, cultura, patrimoni, joves, gent gran, infància... Hem recollit idees de veïns però també ens assessoren especialistes de cada un dels àmbits.\nEls diners que recollim els destinarem a imprimir el programa, que hem fet amb les aportacions dels veïns de Tiana, per donar-lo a conèixer a tot el poble.\nLes recompenses de les vostres donacions les podreu recollir a partir del 6 de maig a la seu de Junts per Tiana, al carrer Lola Anglada, 33.\nUn exemplar del programa signat per la llista.\nUna bossa de jocs tradicionals "Som Poble".\nUna samarreta de #latianaquemagrada.\nUna caixa de jocs tradicionals "Som Poble".


Beques de l'IBEI | IBEI\nL’IBEI, en col·laboració amb altres entitats, ofereix la possibilitat de sol·licitar beques que cobreixen parcial o completament l’import de la matrícula dels programes de màster. El formulari de preinscripció pels màsters de l’IBEI inclou l’opció de sol·licitar-les, exceptuant les gestionades per la Fundación Carolina i les beques pels candidats al programa Mundus MAPP.\nPer als estudiants admesos en qualsevol dels programes s’ofereix un nombre limitat de beques parcials de matrícula que s’atorguen en funció dels mèrits acadèmics dels estudiants. El formulari de preinscripció pels màsters de l’IBEI inclou l’opció de sol·licitar aquesta beca.\nData límit: 1 de juliol de 2022\nLa Fundació Banc Sabadell i l'IBEI ofereixen dues beques parcials de matrícula per als programes de màster oferts per l'IBEI.\nLa Fundación Carolina, institució que promou les relacions culturals i la cooperació en matèria educativa i científica entre Espanya i els països de la Comunitat Iberoamericana de Nacions, ofereix conjuntament amb l'IBEI una beca pel Màster en Relacions Internacionals i una beca pel Màster en Seguretat Internacional. Aquestes beques estan dirigides a estudiants procedents d’algun país membre de la Comunitat Iberoamericana de Nacions. Les sol·licituds es fan a través de la Fundación Carolina.\nData límit: 15 de març de 2022\nEl programa Erasmus Mundus Masters Program in Public Policy (Mundus MAPP) és un programa amb una duració de dos anys cofinançat pel programa Erasmus+ de la Unió Europea. Un consorci de quatre prestigioses universitats europees imparteix el programa Mundus MAPP: la Central European University a Viena (Àustria), l'Institute of Social Studies de la Erasmus University de La Haia (Països Baixos), la University of York (Regne Unit) i l'Institut Barcelona d'Estudis Internacionals (Espanya).\nData límit per sol·licitar una beca: 1 de febrer de 2022\nEls candidats que desitgin sol·licitar una beca pel programa Mundus MAPP han d’enviar tota la documentació a la Central European University. Més informació al seu web


Resum de la primera reunió de delegats – AFA de CEIP Dolors Monserdà-Santapau (antiga AMPA)\n17 Abril, 2015 Delegatsdelegats, reunions AFAby Junta AFA3 Comments\nEl passat 18 de març l’escola i la Junta de l’AFA van fer una convocatòria conjunta als delegats i delegades tant de parvulari com de cicle inicial, mitjà i superior.\nCom ja es va explicar a la convocatòria en aquest mateix bloc, la reunió es dividia en dos blocs. En una primera part de la reunió, l’equip directiu, juntament amb la psicopedagoga, van oferir una xerrada que tenia per tema la comunicació entre les famílies a través de les tecnologies de la informació i la comunicació.\nEn una segona part, que es va documentar tanmateix en l’Acta de la trobada de delegats/des AFA, la Junta de l’AFA i els/les delegats/delegades van posar en comú opinions i preguntes respecte a temes que interesen o preocupen a les famílies, alguns que es van explicar in situ i d’altres que s’havien recollit en un sondeig previ al respecte que es va canalitzar a través del bloc. Aquests diversos temes es van agrupar per temàtiques i es va obrir un torn de paraula per discutir cadascuna. A l’acta –per cert confeccionada conjuntament entre la Junta i una delegada, l’Elisa Puigdomènech– podeu trobar el detall d’aquests diversos temes que es van posar sobre la taula, relacionats amb l’espai migdia, el menjador, els tallers, el monitoratge, la jornada intensiva o aspectes directament relacionat amb el funcionament lectiu de l’escola.\nLa Junta de l’AFA es va endur el compromís de traslladar a la direcció de l’escola tots els temes parlats, cosa que es va fer en posterior reunió de coordinació. D’aquest retorn fet per part de l’equip directiu se’n pot trobar informació concreta a l’acta de la reunió de la Junta de 9 d’abril (en breu el post).\nLa figura dels delegats és clau en l’engranatge de relacions entre família i escola. En la línia de l’empoderament que l’AFA busca d’aquesta figura clau en les comunicacions i participació de les famílies en assumptes de l’escola, la Junta prepara una propera reunió amb els delegats i delegades abans de final de curs que ha de tenir per objecte la preparació conjunta dels pressupostos del curs vinent.\nMariona Ferrer Fons\t 17 Abril, 2015 / Respon\nUs vull felicitar per aquest resum de la reunió de delegats/des i de l’Acta que heu facilitat. Moltes gràcies per fer que la resta de famílies puguin estar al dia dels debats, inquietuds i propostes.\nPia\t 17 Abril, 2015 / Respon\nMoltes gràcies pel resum de la reunió.\nResum de la Junta de l’AFA del mes d'abril - AFA de CEIP Dolors Montserdà-Santapau (antiga AMPA)\t 20 Abril, 2015 / Respon\n[…] les respostes de la Direcció de l’escola a les consultes/dubtes que es van plantejar a la pasada reunió de delegats. En reunió de coordinació, la Junta va traslladar a la Direcció els diversos temes que […]


mentrestant...: Compartir custòdies. Dret, obligació o respecte?\nPublicat per Mercè Mulet a les 21:48\nEls meus pares es van separar al 1974... ja abans de la separació van convindré que el pare seria el pare i la mare sempre la mare... els sogres, els oncles , les tietes ,etc... també ho serien, que era una cosa que només els incomvia a la seva relació personal entre ells. Crec que s'en hi van sortir prou bé.\nTots dos es van passar pel "forro" el que sortia escrit en papers i van seguir actuan com els bons amics que sempre van ser.\nCrec que tots hi vam sortir guanyant.\n23 de maig de 2010 a les 7:47\nJo podria escriure un llibre sobre aquest tema, de responsabilitat, de respecte i sobre tot, de ser pares, sempre, no quan volem.\n23 de maig de 2010 a les 9:54\nLa custodia compartida. Tema molt controvertit. Jo discrepo amb ella amb molts casos. Primer de tot haig de dir que “custodia compartida si” quan l’ ubicació dels domicilis dels progenitors estan a la mateixa població o mol propera i les línees a seguir siguin si no les mateixes, molt similars. Doncs en el meu cas seria pràcticament impossible per la distància i la manera d’educar que tenir totalment diferent.\nTambé s’ha de tenir en compte que a l’actualitat els homes tenen més tendència a participar a l’educació del fill i a implicar-se, que no abans, suposo que a l’ incorporar-se la dona al mercat laboral a fer que el rols s’unifiquin una mica.\nDe totes formes penso que també haurien de dir quelcom el mateixos interessat, els nens.\nD’altra banda hem de dir que prou difícil deu ser portar-la a terme , doncs si la relació s’ha trencat per discrepàncies, no sé fins a quin punt poden no haver-les en quan la marera de dur a terme l’educació d’una criatura. I aquí ve el problema, si els valors i les normes no son les mateixes en una llar i en l’altre. Els fills poden arribar en un estat de angoixa i ansietat horrible.\nUn puc comentat el cas de tres germans que els seus pares viuen en el mateix poble., a pocs carrers un del altre. (Sort d’això) El pares van decidir “de bon rotllo” partir la setmana. Per la qual cosa havien dies que s’havien deixar roba, llibres o qualsevol altre estri a un lloc, quan el necessitaven a l’altre. Desprès està el tema de les normes. Pares moderns i progres. Un tema molt delicat els porros, mentres ella considera nociva la seva consumició, el creia això de consum responsable. Com pot un adolescent fer-ne us d’aquesta màxima? Però clar si el progenitor és el que dona l’exemple.\nTorno a dir que no és que sigui impossible, però jo penso que un nen a de tenir molt clar on té la seva llar, com a punt de referència. Evidentment penso que qui tingui la custodia deuria facilitar el màxim possible el contacte amb el altre progenitor. Encara que alguns podem fer-lo quasi a diari no facin us d’aquest dret.\n28 de maig de 2010 a les 22:39


Els angles morts ~ Ona Llibres\nInici ~ Botiga ~ Els angles morts\nQuan el seu rival s’emporta la plaça de catedràtic que tant desitjava, en Morella s’adona que necessita una idea per posar-se a escriure i fer avançar la seva carrera estancada. Durant la guàrdia de la nit de Nadal, la Sesé, la seva dona, una ginecòloga saturnina, viu una experiència per a la qual no estava preparada. I mentrestant, l’Olof, l’ultranebot, fill d’un germà genial i inaguantable, arriba a Barcelona per passar-hi uns mesos.És possible veure una realitat radicalment nova? O és la realitat, més aviat, qui ens mira? Amb una intel·ligència fora del comú i un estil únic, irònic i clarivident, Borja Bagunyà desplega una constel·lació de personatges sacsejats per una descoberta insòlita que s’enfronten a la desfeta d’un món a repèl i a una necessitat insubornable de ser escoltats.\n140 x 21\nMés de la Categoria FICCIÓ,Literatura catalana\n21 de març 2022 dia mundial de la poesia\nAcabat de dir, acabat d'oferir\nLes màscares del destí


estacions meteorològiques virtuals per agricultura i viticultura\nAmb la informació de les estacions meteorològiques virtuals, podràs reduir el risc de pèrdues de collita, incrementar l’eficiència dels tractaments fitosanitaris i millorar el servei als teus productors\nSense necessitat d’adquirir, instal·lar i mantenir equips en camp\nLes estacions virtuals permeten conèixer per a cada parcel·la prediccions meteorològiques amb una setmana d’antelació i els seus històrics amb una fiabilitat i resolució superior a les solucions actuals.\nDisposar de variables meteorològiques com temperatura, probabilitat de pluja, velocitat del vent, humectació en fulla, ETo, etc … permet millorar la fiabilitat en la presa de decisions agronòmiques.\nUtilitzem característiques de cada parcel·la (localització, altitud, pendent, orientació, superfície) per obtenir previsions meteorològiques i històrics a cadascuna de les teves parcel·les.\nLa visualització d’aquesta informació es realitza a través d’un SIG (sistema d’informació geogràfic) senzill i intuïtiu accessible des de qualsevol smartphone o pc.\nJa pots crear aqui un compte demo per coneixer les estacions meteorològiques virtuals\no contacta a través del següent formulari\nBeneficis de les estacions meteorològiques virtuals\nConèixer amb una setmana d’antelació riscos de plagues i malalties.\nEnviar alertes personalitzades automàtiques per riscos meteorològics a cada productor o responsable de finca.\nEscalar serveis de recomanacions (reg, tractaments …) amb gran precisió sense el cost de compra i instal·lació d’estacions o equips en camp.\nAccedir a històrics i previsió meteorològica de cada parcel·la de variables com ETo, Humectació de Fulla, Temperatura, Velocitat del Vent …\nDisposar de tota la informació dels teus socis o clients en un únic mapa per identificar i consultar qualsevol dada de cultiu.\nObtenir previsions meteorològiques i històrics per a qualsevol ubicació a tot el món.\nAplicant les últimes tecnologies per combinar les últimes dades d’observació i models meteorològics per aconseguir la major precisió i fiabilitat en els resultats.\nPer incrementar la fiabilitat de les prediccions proporcionades utilitzem intel·ligència artificial i un dels millors proveïdors de dades meteorològiques del sector, Meteoblue.\nEn el procés de dades s’utilitza mesuraments de més de 100.000 estacions meteorològiques per a estadístiques de calibratge i algoritmes d’intel·ligència artificial.\nCrea aquí un compte demo per conèixer les estacions meteorològiques virtuals


Santa Margarida i els Monjos estrena ‘La Quadra’, un espai dedicat a les festes del municipi | RTVVilafranca\nUbicat a Mas Catarro, vol ser un equipament que serveixi per mostrar el patrimoni folklòric del municipi i un espai de visitar per donar-lo a conèixer. S’inaugurarà el proper 5 de juliol.\nSanta Margarida i els Monjos ja disposa d’un nou espai cultural. La Quadra serà l’espai dels balls populars i de les festes majors del municipi, un equipament que s’inaugurarà el pròxim 5 de juliol. L’Ajuntament ha recuperat l’antiga cavallerissa de Mas Catarro i l’ha museïtzat amb l’objectiu de disposar d’una instal·lació per a la conservació i la difusió del patrimoni local i de la cultura popular.\nAmb una superfície de 144 m2, planta baixa amb zona d’exposició, magatzem i un altell, la Quadra exposarà bona part de les peces del seguici. Hi seran els gegants i els gegantons, els dracs, els capgrossos i elements dels balls: cintes, gitanes, diables, panderos, picarols, Serrallonga, pastorets, bastoners, cercolets i Ball del Foix.\nA més, s’han elaborat uns audiovisuals i uns recursos digitals amb les músiques i vídeos de la festa i una guia amb informació de tots els balls de les festes majors. L’objectiu és que La Quadra esdevingui un espai de trobada per a les entitats culturals i que estigui oberta a les visites, especialment a les escoles, com a peça clau de la dinamització de l’espai.\nEl projecte de millora i adequació de La Quadra, amb un pressupost de licitació de 68.000€, ha tingut una subvenció de 50.000 € de la Diputació de Barcelona.\nLa inauguració es convertirà en una petita festa major avançada, amb la participació de la gran majoria dels balls en una cercavila que sortirà a dos quarts de nou del vespre de la plaça Pau Casals i finalitzarà a tres quarts de deu de la nit a la Quadra amb un acte de benvinguda al nou espai.\nballs populars, La Quadra, Santa Margarida i els Monjos


L'Hotel Atenea registra entre un 60% i un 90% d'ocupació durant el primer any | Mataró Ràdio\nL'Hotel Atenea registra entre un 60% i un 90% d'ocupació durant el primer any\nDij, 18/04/2013 - 10:11\nL’Hotel Atenea bufa les espelmes del seu primer aniversari amb registres d’ocupació del 60% de mitjana i arribant a puntes del 90% durant els mesos d’estiu. Un any després de l’obertura l’únic hotel de 4 estrelles de la ciutat supera la mitjana d’ocupació hotelera de la resta d’establiments de la ciutat segons es desprèn de les últimes dades publicades per l’Informe de Conjuntura Econòmica de Mataró, que situa l’ocupació mitjana dels establiments de Mataró en un 39% i en un 54% en els mesos d’estiu. La gerent de l’hotel, Marta Marimon, explica que valoren satisfactòriament el primer any de vida de l’hotel i assenyala que han tingut bona ocupació, d’unes dues-centes persones diàries de mitjana, tant a nivell vacacional com de negocis.\nSegons detalla Marimon amb dades de finals de 2012 el 70 per cent dels clients de l’hotel registrats són estrangers i la resta de diferents punts de l’estat. Dins d’aquestes dades es pot diferenciar també la motivació de l’estada, ja sigui per negocis, en un 40 per cent, o per oci en un 60. Majoritàriament l’hotel rep turistes provinents de països europeus com França, el Regne Unit, Alemanya, els Països Baixos i destaca la creixent presència de turistes que venen de Rússia.\nMarimon destaca la proximitat amb el port, les sinèrgies amb alguns agents de la ciutat i la novetat de l’hotel, com els elements que han portat a l’Hotel Atenea a registrar aquestes dades tant positives pel que fa a l’ocupació. La col•laboració amb congressos i esdeveniments del Tecnocampus o la possibilitat que el Port arribi a arreglar superiots de gran eslora són possibilitats beneficioses de cara als propers anys de l’hotel.\nPer altra banda, des de la seva entrada en servei destaca l’acceptació del restaurant NUUS situat en aquest establiment, on s’hi han servit una mitjana de 65-70 menús cada dia, el que es tradueix en 25.000 menús al llarg d’aquest primer any d’entrada en funcionament. També destaca els banquets i celebracions familiars i d’empresa que s’han traduït en 7.500 menús.\nTurisme, Hotel Atenea Port Mataró


Què és SCA? - Forts requisits d'autenticació de clients de PSD2\nInici Estadístiques El sistema de seguretat de DSBC està preparat per als requisits SCA de PSD2\nHora d'actualització: de des. 21, 2020, 09:18 (UTC+03:00)\nRecentment s’han implementat els requisits SCA PSD2 per a totes les institucions financeres amb seu a tots els països de la UE per garantir un sistema bancari més segur i més segur a tota Europa. DSBC Financial Europe està fent el nostre paper per seguir aquesta direcció i mantenir-vos segurs, els nostres valuosos clients.\nQUÈ ÉS SCA?\nSCA: l'autenticació forta del client requereix una combinació de factors d'autenticació per donar accés a l'usuari a una acció determinada, com ara iniciar sessió en un compte o fer una transacció. PDS2 exigeix que s’utilitzin com a mínim 2/3 criteris en cada acció.\nEls tres criteris principals són: Coneixement - Possessió - Inherència. El coneixement és una cosa que el client coneix com a contrasenya, PIN o preguntes secretes. La possessió és una cosa que té el client, com ara un telèfon, un testimoni o una aplicació. La inherència és una cosa que el client té des del seu naixement, com ara la seva empremta digital, la veu, la cara, l’ADN o l’iris.\n(SCA - Coneixement, possessió i inherència)\nLA UTILITZACIÓ DE SCA DE DSBC?\nDSBC Financial Europe ha aplicat els requisits PSD2 SCA per protegir el nostre sistema d'aplicacions mòbils. Podeu experimentar SCA de diverses maneres, incloses:\n1. Testimoni suau generat automàticament des de l'aplicació Twilio per iniciar la sessió al vostre compte.\nPas 1: introduïu el nom del compte i la contrasenya.\nPas 2: obriu l'aplicació Twilio per rebre un testimoni suau recentment generat.\nPas 3: introduïu el vostre número de testimoni.\nPas 4: inicieu sessió al vostre compte i gaudiu de tots els serveis DSBC.\n(4 passos per a una experiència d'inici de sessió segura a DSBC)\n2. Contrasenya única generada automàticament (OTP) mitjançant SMS / correu electrònic / trucada en fer una transacció mitjançant la nostra aplicació mòbil.\nPas 1: introduïu la informació de la vostra transacció.\nPas 2: obriu un SMS / correu electrònic o espereu una trucada per rebre un OTP.\nPas 3: introduïu el vostre número OTP i la vostra transacció estarà acabada.\n(3 passos per a una experiència de transferència mitjançant una aplicació mòbil DSBC)\n3. Contrasenya única generada automàticament (OTP) mitjançant SMS per a transaccions en línia, com ara compres o reserva de serveis mitjançant DSBC Mastercard.\nPas 1: introduïu la informació de la vostra targeta.\n(3 passos per a una experiència de compra en línia segura mitjançant DSBC Mastercard)\nAquests pocs passos addicionals us proporcionaran una millor protecció, assegurant-vos que totes les transaccions que feu al vostre compte les feu. Això també ajuda a protegir la vostra valuosa informació contra amenaces externes, mantenint el vostre compte protegit contra fraus i altres riscos.\nLA DIRECTIVA DE SERVEIS DE PAGAMENT REVISAT - PSD2\nEls requisits SCA de PSD2 s'apliquen oficialment el 13 de gener de 2018. Tots els serveis de pagament europeus han de fer modificacions al seu sistema de seguretat actual per donar suport a SCA. DSBC ha actualitzat el nostre per seguir la Directiva (UE) 2015/2366 per proporcionar una experiència millor i més segura per a tots els nostres usuaris.\nLa Directiva 2007/64 / CE sobre serveis de pagament (PSD) ha obert més portes perquè les institucions financeres independents i els bancs oberts puguin entrar al mercat de la UE. Això va resultar en un augment dràstic de la banca digital. No obstant això, segons PSD2, les oportunitats que la primera versió d'aquesta directiva (PSD) també suposen diverses amenaces de frau i a causa de l'accés de tercers a aquesta valuosa informació.\nPer tant, el 12 de gener de 2016 entra en vigor la segona revisió de la UE de la Directiva de serveis de pagament (PSD2) original. Aquesta nova direcció ha fet que la implementació de SCA sigui obligatòria per a tots els bancs i institucions financeres amb seu als països de la UE.\nDSBC Financial Europe treballa constantment per estar al dia de les noves legislacions de la UE, com ara els requisits SCA de PSD2 i treballa contínuament en la implementació de noves funcions com SCA: una autenticació forta del client per oferir-vos la millor experiència quan treballeu amb nosaltres, sabent que el vostre compte, la vostra informació, diners i el vostre negoci està en bones mans.\nDSBC Financial Europe té tots els drets sobre la llicència d’institució de pagament emesa pel Banc Central de Lituània. Estem autoritzats pel Banc Central de Lituània per dur a terme les activitats financeres especificades a la nostra llicència. DSBC Financial Europe es va convertir en l’elecció de confiança en termes de transferència SEPA per a particulars i empreses de tot Europa i de tot el món amb pagaments i remeses digitals. Els clients poden utilitzar les targetes de pagament per a transaccions comercials i personals. Alguns serveis addicionals són transferència bancària internacional, pagament amb Mastercard, servei de divises i servei de compte de comerciant.


abril 2016 - Ruta del Xató abril 2016 - Ruta del Xató\nMonth: 18 abril, 2016\nLa Xatonada vista per un Youtuber molt guerrer\n18 abril, 2016 admin Blog Menú, Menú del Guerrero, Xatonada\nHi ha plats que es fan populars sense saber per què. La paella valenciana, el gaspatxo andalús, la pizza italiana o el “asado” argentí, són un bon exemple d’això. La llista és infinita … hi ha plats que la seva denominació popular inclou el nom del territori, així parlem de plats tan senzills com l’arròs […]\nArrenca la quarta temporada de MasterChef amb l’ambaixador de la Ruta del Xató Raül Balam com a protagonista\n6 abril, 2016 admin Blog MasterChef, Monestir de Montserrat, Raül Balam, Ruta del Xató, Xatonada\nDimecres, 13 d’abril a les 22.15 hores torna MasterChef. La quarta temporada del programa comença amb l’ambaixador de la Ruta del Xató Raül Balam com a protagonista, acompanyat de la també ambaixadora de la Ruta del Xató l’any 2010-11 Carme Ruscalleda. Els concursants tindran l’oportunitat d’aprendre a elaborar xató de les mans de Raül Balam, […]


ᐅ Activitats en família i amics a El Bruc - Esportec\nACTIVITATS A EL BRUC EN FAMÍLIA I AMB AMICS\nOferim un gran ventall d'activitats en grup a prop de El Bruc adaptables tant per a families com per a grups d'amics.\nExperts en activitats en grup a l’aire lliure a El Bruc\nComptem amb molts anys d'experiència en la realització d’activitats familiars a prop de El Bruc adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a El Bruc amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a El Bruc Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de El Bruc on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de El Bruc amb amics\nActivitats esportives i d'aventura a prop de El Bruc per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a El Bruc, per tal que pugueu descobrir els indrets més idíl·lics de les nostres contrades.\nFestes d'aniversari a El Bruc\nSortides amb la família a El Bruc\nComiats de solter a El Bruc\nCoses a fer amb parella a El Bruc\nExperiències esportives a El Bruc\nExcursions a El Bruc\nCelebracions a El Bruc\nTurisme a El Bruc\nRutes en segway a El Bruc\nCates de vi a El Bruc\nVisites a cellers a El Bruc\nSom creadors d'experiències a prop de El Bruc. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a El Bruc i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de El Bruc que us proposem.\nOferim tot tipus d'activitats a prop de El Bruc, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a El Bruc que oferim.\nActivitats per a totes les edats a El Bruc, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de El Bruc i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de El Bruc amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a El Bruc, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de El Bruc, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de El Bruc per a tot tipus d'edats.


Bosses Whirl-Pak® estèrilsper la presa de mostres - amb banda\nDeltaLab Productes 05. Transport de mostres Bosses Bosses estèrils Bosses Whirl-Pak® estèrilsper la presa de mostres – amb banda\nBosses Whirl-Pak® estèrils\nper la presa de mostres – amb banda\nFabricades amb una barreja de polietilè de baixa densitat, d’excepcional resistència i altíssima transparència. Aptes per a mostres líquides, sòlides o semi-sòlides.\nEl gruix del plàstic varia segons el model, des de 57 fins 102 micres.\nTancament hermètic mitjançant varetes metàl·liques arrodonides.\nGirant o plegant les bandes de tancament tres vegades la bossa es tanca hermèticament.\nLes bosses Whirl-Pak® destaquen per la seva característica única: la costura de cada bossa està feta d’una sola peça, la qual cosa elimina el risc de pèrdues per les cantonades de la bossa. Estèrils per òxid d’etilè.\nElaborades amb materials aptes per a ús alimentari.\nAptes per nitrogen líquid. La capacitat de les borses s’ha pres quan la bossa s’ha tancat doblant les\ntires de tancament metàl·lic tres vegades. Elaborades amb materials aptes per a ús alimentari.\nEls volums són aproximats. No són autoclavables. No s’han d’usar a temperatures\nsuperiors a 82 ° C.


Miki Solé -Rios Running les Franqueses- i Sílvia Segura -C.A. les Tortugues la Garriga- guanyadors dels 10 Km. Ciutat d’Igualada – Club Atlètic Igualada\nMiki Solé -Rios Running les Franqueses- i Sílvia Segura -C.A. les Tortugues la Garriga- guanyadors dels 10 Km. Ciutat d’Igualada\nPel que fa a la prova dels 10 Km. Ciutat d’Igualada, enguany en la seva 12ª edició, es van imposar l’atleta Miki Solé – Ríos Running les Franqueses -, amb 33m. 19seg., i l’atleta del C.A. Les Tortugues La Garriga Sílvia Segura, guanyadora femenina i 18.ª general amb 40m.14seg.\nEn masculins,entrava 2n l’igualadí del C.A. Igualada Petromiralles Marc Moreno amb 35m. 00seg., conjuntament amb el 3r, Josep Martínez Cortés -CAI Triatló Petromiralles – amb 35m. 01seg., entrant 4.t. Daniel Segura -CAI Triatló Petromiralles – amb 35m. 24seg., seguit d’Héctor Colom – CAI Petromiralles – 5è amb 36m. 14seg., i de Carlos Cervera – Elements – 6è amb 36m. 25 seg.\nEn femenines, seguiren a Sílvia Segura la triatleta del CAI Triatló Petromiralles Aida Solà, 2ª i 33ª general amb 43m. 39seg., i era 3ª i 37ª general Sònia Tarragó -C.A. Sta. Coloma Q. – amb 44m. 13seg., seguida d’Alícia Cano – C.A. Collbató – 4ª i 44ª general amb 45m. 21seg., entrant 5ª i 48ª general Berta García – Infinit – amb 45m. 51seg., i 6ª i 57ª general Elisabet Seuba – Cal Font – amb 47m. 49seg.\nEn la classificació per equips masculins dels 10 Qm. Ciutat d’Igualada, es van imposar els components del C.A. Igualada Petromiralles.


L'Eixample de Sabadell tindrà una nova zona verda i un supermercat\nEscrit per Jordi de Arriba el 23 octubre 2018\nL’Ajuntament donarà llum verda aquest dijous a una operació urbanística a l’Eixample de Sabadell que donarà lloc a una nova zona verda i la protecció d’una antiga fàbrica reconvertida en un supermercat Esclat.\nAixí el vapor de Cal Borni Duch, que té entrada pel número 91 del carrer de Fra Luis de León, donarà lloc a una zona verda de 3.200 metres quadrats i un nou supermercat de la mateixa superfície. L’actual vapor no està protegit però el promotor es compromet a mantenir-ne l’estructura de la meitat de la superfície i encabir-hi el supermercat, tal com es va fer en un establiment de la mateixa marca al barri d’Hostafrancs fa un temps a la fàbrica Llagostera-Sampere.\nLes obres duraran un any, segons ha avançat l’alcalde de Sabadell, Maties Serracant, qui ha destacat la creació d’una zona verda en una zona, entre l’Eixample i Sol i Padrís, que no va sobrada de places. “Guanyarem una superfície interessant i es preservarà un espai industrial”, assegura.\nEl vapor de Cal Borni Duch pertany a les edificacions de la indústria tèxtil llanera que van predominar al primer i segon Eixample de la ciutat durant el segle XIX i XX.\nFoto portada: Espai que ocuparà l’Esclat al carrer de Brutau. Autor: David B.\nvapor Cal Borni Duch


1| HERBES RASAYANA - Rejovenidors de la Ment.\nconstitueix una categoria molt important dins de les substancies ayurvèdiques.\nLes Plantes Rasayana\nsón les que per les seves qualitats actuen en l’organisme i en la ment com a tònics rejovenidors.\nQue és Rasayana?\nLa paraula sànscrita “Rasayana” es una paraula composta.\n“Rasa“, que significa fluid nutritiu, y\n“Ayan” vol dir, d’alguna manera.\nPer tant, podem definir que Rasayana és una forma d’obtenir la millor qualitat de nutrients i fluids vitals, el que fa que el nostre cos sigui més saludable i fort.\nLa Medicina Moderna clasificaria algunes d’aquestes herbes com a Notròpiques (potenciadors cognitius).\nEn l’antiguitat, les herbes Rasayana va ser emprades per millorar la capacitat intel·lectual, la intel·ligència, la memòria i les funcions cognitives.\nAvui dia, el seu ús més important és el de reduir l’estrès, calmar la ment i millorar les funcions del pensament i el raonament. A més, ajuden a reduir l’oblit mitjançant l’estimulació de la memòria i la capacitat de retenció.\nSegons el Charaka Samhita, les plantes Rasayana tenen els següents beneficis:\nAugmentar la durada i la qualitat de la vida.\nAugmentar la immunitat i prevenir malalties.\nAugmentar la potència digestiva (AGNI).\nMillorar la cutis i la pell.\nMillorar la qualitat de la veu.\nAugmentar el poder del funcionament cerebral.\nLes herbes Rasayana les podriem anomenar com a herbes adaptogènes, ja que promouen l’intel·lecte i nodreixen en profunditat els teixits neurològics. Són tònics nervins.\n➻ Algunes són pesades i sedants com la valeriana, la rosella.\n➻ Altres son calmants, però amb una energia més lleugera com ara la flor de la passió, la centella asiàtica.\n➻ Les herbes tòniques i nutritives, com l’Ashwagandha, tenen qualitats calmants, però també proporcionen força i energia on i quan sigui necessari.\n◉ Poder d’adquisició\nLes Herbes Rasayana actuen sobre el procés cognitiu i milloren les habilitats per adquirir coneixements i aprendre habilitats.\n◉ Poder de retenció\nLes Herbes Rasayana milloren el poder de retenir i recuperar l’experiència i el coneixement passat i augmenten la capacitat i el procés de la memòria.\n◉ Poder de record\nLes Herbes Rasayana milloren la capacitat del cervell per processar i emmagatzemar informació, recordar coses i recuperar informació guardada en el cervell.\ni les Emocions\nAlgunes herbes que ajuden a l’energia del fetge també són nutritius tònics per la ment.\nPROBLEMES DE MEMÒRIA,


Notícies i Novetats - Jaciment Arqueològic de l'Esquerda - Museu de l'Esquerda - Arqueologia\nLes tombes reials del monestir de Santes Creus omplen\nLa primera conferència "Les tombes reials del monestir de Santes Creus" que va tenir lloc dissabte passat, va omplir de públic la sala polivalent de la Biblioteca Bac de Roda, on es fa el cicle. Carme Subiranas i Marina Miquel van explicar tots els detalls del projecte i els seus resultats, i van saber captar l'interès dels assistents. La conferència no va decebre gens les expectatives prèvies, ja que és molt interessant.\nEl proper dissabte (10 de març), el cicle continua amb la conferència de la Dra. Isabel Roda, sobre el Temple d'August de Tarragona.\n19è Cicle de Conferències al Museu Arqueològic de l'Esquerda\nProjectes singulars de l'arqueologia catalana\nA partir del dia 3 de març comença un nou cicle de conferències organitzat pel Museu de l'Esquerda. Comencem amb "Les tombes reials del monestir de Santes Creus" a càrrec de Marina Miquel (coordinadora del projecte i cap de l'Àrea de Gestió de Monuments del Museu d'Història de Catalunya, que és la institució que ha liderat el projecte) i de Carme Subiranas (directora arqueològica del projecte).\nSeguirà una presentació sobre "El Temple d'August de Tarragona" a càrrec de la Dra. Isabel Rodà, directora de l'Institut Català d'Arqueologia Clàssica, el dia 10 de març.\nLa darrera conferència, el dia 17 de març, tractarà sobre "El paper de l'arqueologia en la redescoberta de la Cartoixa d'Escaladei" a càrrec de l'arqueòleg Josep M. Vila, director de l'excavació.\nTotes les conferències es faran a les 7 del vespre, a la Sala Polivalent de la Biblioteca Bac de Roda (c. Bac de Roda, 1bis, de Roda de Ter).\nPer cloure el cicle, el dia 18 de març visitarem el castell de Montsoriu a Sant Feliu de Buixalleu i les sales del Museu de la Gabella d'Arbúcies que expliquen el castell. La visita anirà a càrrec de Jordi Tura i Joaquim Mateu, directors de les excavacions. Per fer la visita caldrà inscriure's prèviament al Museu Arqueològic de l'Esquerda.\nLes obres al nou Museu de l'Esquerda no s'aturen\nLa rehabilitació de la caserna com a seu del nou Museu de l'Esquerda continua. Les obres, finançades amb l'1% Cultural que atorga el Ministeri de Foment i de Cultura, ja han fet variar molt l'aspecte del patí interior de l'antiga caserna. Aquest espai funcionarà com a sala d'actes i d'exposicions, per això s'ha cobert el pati i també s'ha posat una estructura que permet unir les dues naus de l'edifici per la seva part posterior.\n35a Campanya d'Excavacions a l'Esquerda\nMagnífics resultats de la 35a campanya d’excavacions a l’Esquerda\nLa campanya d’excavacions s’ha desenvolupat entre el 29 d’agost i el 3 de setembre. Entre altres coses, a l’àrea ibèrica, s’ha posat al descobert un pany de muralla ibèrica de més de 2m d’alçada, s’ha continuat excavant a la casa 4 on apareixen estructures constructives més antigues que la fortalesa i també s’han excavat més sitges visigòtiques. A la zona medieval, els treballs han continuat a la necròpolis i també s’ha excavat i obert el pòrtic o galilea de l’església romànica, situat als peus de l’edifici.


Ràdio Valira | VIDEOJOCS | Anàlisi Le Tour de France 2018\nAnàlisi del joc oficial del Tour de França desenvolupat per Cyanide i publicat per Badland Games\nCom cada any al juliol a França se celebra la major cursa ciclista del món. El Tour de França. Més de 170 corredors durant 21 dies recorren territori gal (i de vegades estranger) és post de conquistar el mallot groc.\nI com cada any per aquestes dates els nois de Badland Games ens porten Le Tour de France 2018 desenvolupat per l’habitual estudi que fa els jocs oficials de la ronda francesa, Cyanide Studio. Us sonés aquest estudi francès perquè a més del joc del Tour, també ha realitzat el Styx o els Bloodbowl, i s’encarrega de múltiples jocs de gestió esportiva.\nPerò ja entrant en matèria del propi Le Tour de France 2018, què ens trobarem? Doncs la resposta és molt fàcil, bàsicament un joc molt semblant al de l’any passat amb canvis menors i una nova manera de joc: La manera Líder Pro. En aquesta manera crearem un ciclista i des de 0 li portarem als més alt del ciclisme mundial arribant a liderar la classificació individual Pro Cycling. Per a això caldrà anar complint objectius durant la cursa.\nHaurem de triar equip, com el joc només té algunes llicències, hi haurà equips com el Bonasto amb un logo i mallot molt semblants a l’antic equip espanyol, el Hcom, equip alemany de gran tradició al Tour o l’Ance, un altre equip espanyol que patrocinava una associació d’invidents.\nEl nostre següent pas serà el posar nom i cara al nostre ciclista, a més de triar la seva nacionalitat, alçada, pes, edat i especialitat en carrera, és a dir, si és escalador, contrarellotgista, esprintador, medi muntanyenc o polivalent. Aquesta elecció serà molt important ja que haurem de córrer segons les seves habilitats. Entre els objectius per millorar el ciclista hi ha el atacar i escapar-se durant 10km, acumular 25km d’escapada en solitari, ascendir un port de categoria 3 o 4 en primera posició o acabar una etapa en pla. A mesura que anem complint objectius anirà millorant la qualitat del ciclista com ara el pla, l’Sprint, l’acceleració o la resistència.\nAl principi tindrem només la Route Corse, l’Sprint Challenge i l’open Tour com carreres seleccionables, a mesura que anem puntuant i millorant s’aniran desbloquejant altres com la París-Niça, el Paris-Roubaix o el Dauphiné Liberé. I finalment el Tour de França.\nUna altra manera que ja estava en l’anterior edició és el Pro Team en la que som el mànager d’un equip ciclista i haurem de fer d’aquesta esquadra la millor de tot el panorama. Tindrem un pressupost i amb ell haurem de fitxar uns determinats ciclistes de forma equilibrada per tenir qualitat en totes les àrees. Seleccionarem els que estaran en forma en cada cursa durant la temporada de tal manera que podrem apostar per una sola carrera amb tot l’equip o anar deixant que arribin bé certs corredors a certes cites. Aquí manejarem de 8 a 15 ciclistes.\nI finalment la manera carrera en el qual podrem córrer un Tour o qualsevol de les altres carreres que haurem d’anar desbloquejant guanyant les que ja estan obertes i aconseguint experiència. Aquí podrem triar equip i segons el que escollim, tindrem uns objectius, per exemple amb Sky se’ns exigirà guanyar amb Chris Froome al Tour de França mentre que amb Cofidis haurem d’aconseguir vèncer en la classificació de la combatibidad amb Jesús Herrada.\nTotes aquestes maneres poden jugar-se en solitari o en manera cooperativa i amb dificultat aficionat, professional, campió o la bloquejada llegenda que s’aconsegueix jugant.\nA part d’aquestes maneres comptem amb una manera desafiament en el qual haurem d’aconseguir el millor temps en 18 etapes ja sigui sols o contra algú en línia. També una manera entrenament per aprendre els secrets del joc, un editor per retocar alguns noms que no vénen correctament llocs per temes de llicències, que no són massa i és fàcil la manera en què vénen escrits perquè els modifiquem. També ve un equip amb grans ciclistes clàssics com Bahamontes, Induráin, Anquetil, Perico Delgado, Lucho Herrera i així fins a 77 corredors de totes les èpoques.\nA l’hora de jugar podrem simular les etapes o correrlas directament. I tindrem la facultat de dirigir a 8 corredors alhora. És una tasca àrdua per això normalment se’ls posa unes ordres que seguiran durant la carrera i ens centrarem en un sol ciclista. Podrem recórrer distàncies fins al punt que diguem de manera ràpida i en aquests moments la intel·ligència artificial es farà càrrec de les tàctiques d’equip. Per exemple podrem fer que el joc vagi ràpid fins que quedi 1km per coronar un port i en aquest moment agafar al nostre ciclista i atacar o també ordenar al nostre equip que posin un ritme ràpid en cap o que qualsevol dels nostres corredors iniciï una escapada. La multitud de tàctiques és molt gran.\nNo cal estar donant-li al botó pedalar en tot moment ja que amb el nostre corredor tenim l’opció de seleccionar un ritme fix o de col·locar-nos a rebuf d’un altre ciclista i anar al seu ritme. Compte amb això perquè els rivals s’enfadaran si no donem relleus i no voldran col·laborar, tirant en orris les escapades.\nTot i que no hi ha massa canvis respecte a l’edició de 2017, Le Tour de France 2018 és un joc que, si t’agrada la ronda gala i t’agrada el ciclisme, és una bona elecció per a la teva col·lecció. I més ara que estem en plena ronda gala.\nEls 10 millors destinacions d’Àsia d’aquest any, segons Lonely... Andorra la Vella finalitzarà al setembre el cadastre urbà i Marsol destaca...


Corrupció, turisme de masses, mort. Teatre a València i Mallorca | Grec 2018\n'Rostoll cremat', de Toni Gomila, es va estrenar la tardor passada a Palma i arribarà aquest juliol al Grec\nToni Gomila és, de ben segur, la cara que molts catalans tenen al cap quan parlem de teatre mallorquí. L'actor forma part dels càstings de la tropa de Broggi i ha escrit dues peces, 'Acorar' i 'Peccatum', que han recorregut tot el país, sobretot la primera, que fa anys que interpreta sense parar. Ell, que ara és al TNC fent 'La bona persona de Sezuan', ens diu que 'Rostoll cremat' no és res més que “l'aplicació pràctica d''Acorar'”. Si allà explicava, a través de la matança del porc, la destrucció de la Mallorca tradicional, aquí fa “una reflexió sobre el turisme i la saturació turística”, sobre la cobdícia i ambició humana.\nCom a fil de la peça, Gomila fa servir la rondalla d'en Joanet de sa Gerra, que parla d'un home pobre que planta una favera que arriba fins al cel. Ell puja diverses vegades i demana desitjos cada vegada més sucosos, des de quatre quartos per poder vestir la família fins a un palau. L'autor interpreta cada ascensió amb diferents peces clàssiques, des de l''Enemic del poble' a 'Macbeth'. És, diu, “un puzle”.\nL'autor i actor creu que és curiós el que ha passat a Mallorca en les últimes dècades. “Ens hem criat envoltat de turistes: abans no ens molestaven i ara sí, ens hem transformat”, assegura. “En què ens hem convertit”, es pregunta. I respon ell mateix: “En extrema dreta”. “Estem abocats a l'abisme, o som dels que posem casa nostra a lloguer o som dels que vivim de lloguer”, dispara.\n'Rostoll cremat' és ja una fita del teatre mallorquí contemporani, perquè des que es va estrenar la tardor passada a Palma, ha recorregut Mallorca (Manacor, Porreres, Alcúdia, Artà), Menorca (Maó) i Eivissa. A l'estiu vindrà a Barcelona i espera fer temporada.\nJordi Casanovas no és valencià, no, però fa una dècada que persegueix aixecar una obra sobre el terrible crim d'Alcàsser, de 1992, que, segons en recorda el dramaturg, va marcar tota una generació: tres noies de 14 i 15 anys (Míriam, Toñi i Desiré), de l'edat de l'autor, van ser segrestades i assassinades quan anaven a una discoteca de Picassent. Un taller a València i aquest projecte al cap van bastar per a què Casanovas, esperonat per la professió local, presentés la peça als Teatres de la Generalitat Valenciana i rebés de seguida el seu suport, així com el del Grec.\nAl final, 'VALENCiANA' va molt més enllà dels fets d'Alcàsser. “És una història del que s'ha anomenat Segona Transició, que aniria de primers dels anys 90 a primers dels 2000”, assegura Casanovas. I, a banda del triple assassinat, parla de “la caiguda en desgràcia de la Ruta del Bakalao” i “una manera de fer política”, corrupta, que es va estendre amb el zaplanisme (Eduardo Zaplana va governar de 1995 a 2002) i que ha estat condemnada als tribunals.\nEl muntatge de Casanovas serà gran, amb dotze actors, tots valencians, la meitat dels quals, diu l'autor, són també dramaturgs, directors, cosa que demostra el bon nivell del teatre valencià d'avui. “Han passat una època terrible, però en els últims anys han tornat a apostar per això i comencen a mirar enfora”, diu. De fet, que el Teatre Principal de València i el Grec coprodueixin aquest espectacle hauria de ser el més normal del món. De fet, el mateix Casanovas, fins que no li van proposar des de la capital del Túria que fes l'obra amb ells, diu que no hi havia caigut, quan hauria de ser lògic.\nCasanovas assumeix “la responsabilitat” que té a l'hora de portar a escena el moment històric valencià. Diu que ha fet molt treball i que l'ajuda, potser, mirar-s'ho des de la distància. Ell, tanmateix, té força experiència al respecte. Alguns dels seus èxits són 'Una història catalana' (2013), que podria ser el mirall de 'VALENCiANA', i 'Ruz-Bárcenas' (2015), sobre l'interrogatori a l'extresorer del PP.